കെട്ടിടത്തിന്റെ തകരാറുകള് മറച്ചുവച്ചു കോഴിക്കോട് കെഎസ്ആര്ടിസി സമുച്ചയം ഏറ്റെടുക്കില്ലെന്ന് അലിഫ് ബില്ഡേഴ്സ് കേടുപാടുകള് തീര്ക്കാതെ കോഴിക്കോട് കെ എസ് ആര് ടി സി സമുച്ചയം ഏറ്റെടുക്കില്ലെന്ന് അലിഫ് ബില്ഡേഴ്സ്. കെട്ടിടത്തിന്റെ തകരാറുകള് കെ ടി ഡി എഫ് സി മറച്ചുവച്ചുവെന്നും കെട്ടിടത്തിന്റെ പൂര്ണ്ണരൂപം കിട്ടിയ ശേഷം തുടര് നടപടികളെന്നും അലിഫ് ബില്ഡേഴ്സ് എം ഡി കെ വി മൊയ്ദീന് കോയ പ്രതികരിച്ചു. കോഴിക്കോട് കെ എസ് ആര് ടി സി സമുച്ചയം 76 കോടി രൂപ ചെലവാക്കിയാണ് നിര്മ്മിച്ചത്. 2015 ലാണ് നിര്മാണം പൂര്ത്തിയാക്കിയത്. 30 കോടി രൂപയെങ്കിലും ചെലവാക്കി കെട്ടിടം പുനര്നിര്മിച്ചില്ലെങ്കില് കെട്ടിടം അപകടാവസ്ഥയിലാകുമെന്നാണ് ഇപ്പോള് ഐ ഐ ടി യുടെ റിപ്പോര്ട്ടില് പറയുന്നത്. Read Also : കോഴിക്കോട് കെഎസ്ആര്ടിസി വാണിജ്യ സമുച്ചയം അപകട ഭീഷണയില് അടിയന്തരമായി ബലപ്പെടുത്തണമെന്ന് മദ്രാസ് ഐഐടി റിപ്പോര്ട്ട് കഴിഞ്ഞ ഓഗസ്റ്റ് മാസത്തിലാണ് കെഎസ്ആര്ടിസി വാണിജ്യ സമുച്ചയം അലിഫ് ബില്ഡേഴ്സിന് നടത്തിപ്പിനായി വിട്ടുനല്കിയത്. ഈ കെട്ടിടത്തിന് ബലക്ഷയമുണ്ടെന്നും കെട്ടിടം അപകട ഭീഷണി നേരിടുന്നുണ്ടെന്നുമാണ് മദ്രാസ് ഐ ഐടി റിപ്പോര്ട്ടില് ചൂണ്ടിക്കാണിക്കുന്നത്. എന്നാല് നിര്മ്മിച്ചിരിക്കുന്ന രീതിയില് കെട്ടിടം ഉപയോഗിക്കാന് സാധ്യമല്ലെന്നും കെട്ടിടം നവീകരിക്കണമെന്നും ഉദ്ഘാടന സമയത്ത് മന്ത്രി അടക്കമുള്ളവര് പറഞ്ഞിരുന്നു. പക്ഷെ കെട്ടിടത്തിന് ബലക്ഷയം ഉള്ളതായി ആരും അന്ന് പറഞ്ഞിരുന്നില്ല. തുടര്ന്നാണ് ഇപ്പോള് സമുച്ചയം അപകട ഭീഷണയിലാണെന്ന റിപ്പോര്ട്ട് പുറത്ത് വന്നിരിക്കുന്നത്.